Janez Drnovšek

| Janez Drnovšek |
| --- | --- |
 Janez Drnovšek vuonna 2004.
Slovenian 2. presidentti
 22. joulukuuta 2002 – 23. joulukuuta 2007  
Pääministeri:  Anton Rop Janez Janša
Edeltäjä:  Milan Kucan
Seuraaja:  Danilo Türk
Slovenian pääministeri
 14. toukokuuta 1992 – 7. kesäkuuta 2000  
Presidentti:  Milan Kučan
Edeltäjä:  Lojze Peterle
Seuraaja:  Andrej Bajuk
 30. marraskuuta 2000 – 19. joulukuuta 2002  
Presidentti:  Milan Kučan
Edeltäjä:  Andrej Bajuk
Seuraaja:  Anton Rop
Henkilötiedot
Syntynyt: 17. toukokuuta 1950 Celje, Slovenian kansantasavalta, Jugoslavia
Kuollut: 23. helmikuuta 2008 (57 vuotta) Zaplana, Slovenia
Puoliso:  Majda Drnovšek
Tiedot
Puolue:  Gibanje za pravicnost in razvoj
 Nimikirjoitus
  [ Muokkaa Wikidatassa ]   
Janez Drnovšek (17. toukokuuta 1950 Celje, Jugoslavia – 23. helmikuuta 2008 Zaplana, Slovenia) oli slovenialainen poliitikko. Hän toimi Jugoslavian presidenttinä ja Slovenian pääministerinä vuosina 1992–2000 ja 2000–2002 sekä Slovenian presidenttinä 2002–2007.
Drnovšek suoritti taloustieteen tutkinnon vuonna 1973, ylemmän korkeakoulututkinnon 1981 ja tohtorintutkinnon 1986. Hän työskenteli rakennusyhtiössä ja pankissa sekä Jugoslavian Egyptin lähetystön taloudellisena neuvonantajana Kairossa. Vuonna 1986 hänet valittiin Slovenian tasavallan parlamenttiin sekä Jugoslavian parlamentin tasavaltojen ja maakuntien kamariin.
Vuonna 1989 Slovenian edustaja Jugoslavian kollektiivisessa presidenttineuvostossa, Stane Dolanc jäi eläkkeelle, ja Slovenian hallitus päätti järjestää vaalit kahden ehdokkaan kesken. Vähän tunnettu Drnovšek voitti hallituksen suosikin Marko Bulcin, ja hänestä tuli Jugoslavian ensimmäinen vapaasti valittu valtiomies. Toiset osatasavallat eivät pitäneet uudesta tavasta valita johtajia, joten Slovenian parlamentti vahvisti valinnan. Drnovšek toimi presidenttineuvoston puheenjohtajana vuosina 1989–1990. Hän oli myös sitoutumattomien maiden liikkeen puhemies ja Jugoslavian kansanarmeijan komentaja.
Slovenian erottua Jugoslaviasta lähes verettömästi Drnovšek jatkoi uraansa maansa toisena pääministerinä vuosina 1992–2002 lukuun ottamatta muutamaa kuukautta vuonna 2000. Vuosina 1992–2002 hän oli sosialistisen nuorisoliiton seuraajan Slovenian liberaalidemokraattisen puolueen (Liberalna Demokracija Slovenije) johdossa, mutta erosi siitä 30. tammikuuta 2006lähde?. Puolue sai vuoden 1992 parlamentti vaalissa 24 prosenttia äänistä ja 22 paikkaa. Vuonna 2002 hänet valittiin Slovenian toiseksi presidentiksi. Hän muutti tyyliään aktiivisemmaksi 2006 ja ryhtyi ajamaan Darfurin asiaa ja Kosovon kriisin ratkaisua. Hän erosi myös liberaalipuolueesta ja perusti Gibanje za pravičnost in razvoj -liikkeen. Hän arvosteli myös pääministeri Janez Janšaa ja ryhtyi bloggaamaan käsitellen ulkopolitiikkaa, ympäristönsuojelua, eläinten oikeuksia, kasvissyöntiä ja vaihtoehtoista lääketiedettä. Drnovšek noudatti itse elämänsä viimeiset vuodet täysin vegaanista ruokavaliota.
Drnovšekilta poistettiin vuonna 1999 munuainen syövän vuoksi. Vuonna 2001 hän kertoi syövän levinneen maksaan ja keuhkoihin. Hän ilmoitti vuonna 2005 antamassaan haastattelussa jättäneensä kaiken lääketieteellisen ja muun hoidon tehottomana. Drnovšekin presidenttikausi päättyi 23. joulukuuta 2007 ja hän kuoli seuraavan vuoden helmikuussa.